cyanic-selkie/wikianc huggingface dataset:
სვიმეონ მესვეტე უმცროსი
საკვირველ მთაზე გადასვლა
როდესაც წმინდანი ამ ყველაფერს გონებაში განიზრახავდა, გამოეცხადა მას მაცხოვარი ანგელოზთა დასთან ერთად და უთხრა: "ისწრაფე, სვიმეონ, და ნუ ეშიშვი ამ საკვირველ მთაზე ამოსვლას, რადგან ამიერიდან ჩემს სახლად იწოდოს იგი, რადგან განვწმინდე მე ის, და უფრო და უმეტესად განვადიდო სახელი შენი მასზე და მე ვიყო შენთან". როდესაც უფალი სვიმეონს ამ სიტყვებს ეუბნებოდა, უჩვენა მას კლდე, რომელზეც უნდა დამდგარიყო. ამის შემდეგ სვიმეონმა ძმებს მოუწოდა და ჩვენების შესახებ მოუთხრო, მათგან ერთ–ერთი სათნოებებით გამორჩეული ძმა წინამძღვრად დაადგინა და მთელი მონასტრის მთელი კრებული დალოცა. ამის შემდეგ წმინდანი თავისი სვეტიდან ჩამოვიდა და ღვთისაგან ნაუწყებ მთისაკენ წავიდა. როდესაც მთის წვერს მიუახლობდა, ვირიდან ჩამოვიდა, მუხლი მოიდრიკა და ილოცა, და იხილა მან დიდება ღმრთისა ამ მთის თავზე, რომელიც მზესავით ბრწყინავდა. მიხვდა სვიმეონი, რომ ეს ის ადგილი იყო, რომელიც უფალმა მიუთითა. სიხარულით მივიდა იქ და დაემკვიდრა ზედ. ამ დროს წმინდანს ოცი წელი უსრულდებოდა.
მონასტრის მშენებლობა
250px|left|thumb|სვიმეონ მესვეტის მონასტრის გეგმა გავიდა ხანი და ხალხმა შეიტყო სვიმეონის ახალი სამყოფელის შესახებ. უკვე საკვირველ მთას მოაწყდა მორწმუნეთა და კურნების მთხოვნელთა დიდი ნაკადი. შეწუხდა წმინდანი, ნახა, რომ ვერც აქ მიემთხვეოდა მყუდროდ ცხოვრებას, მაგრამ შეეწყალა მასთან მისულნი და კვლავ ჩვეულებრივად განაგრძო მათი მიღება და კურნება. მიუხედავად ამისა, მოსულები დიდ გასაჭირში იყვნენ, რადგან ადგილი ძალზე მკაცრი იყო. წმინდანს უფალი გამოეცხადა და უთხრა, რომ მოსულთა საჭიროებისა და ნუგეშისათვის მონასტერი უნდა აეშენებინა. ამ სიტყვების შემდეგ კი იხილა უფლის ანგელოზი, რომელიც მიწას ზომავდა და სამონასტრე ადგილს ინიშნავდა, მის შიგნით კი ეკლესიისათვის უთითებდა ადგილს. წმინდანი მიხვდა, რომ ამ ადგილას დიდი მონასტერი აშენდებოდა და ღმერთი ადიდა, შემდეგ კი თავის მოწაფეებს მოუწოდა და ანგელოზისგან მიღებული ჩვენების მიხედვით საძირკველის გათხრა დაავალა.
ღირსი სვიმეონის გარდაცვალება და მისი ანდერძი
|thumb|წმინდა სვიმეონის თავის ქალა, ნიამეცის მონასტერი, რუმინეთი წმინდა სვიმეონს სამოცდათხუთმეტი წელი რომ შეუსრულდა, იგრძნო, რომ მალე წარდგებოდა უფლის წინაშე. თავისი სულიერი შვილები იხმო და დიდხანს მოძღვრვადა:
–"გაქუნდეს სიმტკიცე და ჰყოთ სასოებაჲ თქუენი უფლისა მიმართ სრულიად. იგულეთ უკუე აწ საყუარელნო და დაიმარხენით მცნებანი ჩემნი. ეძიებდით სიწმიდესა და მშჳდობასა, რომლისა თჳნიერ ვერვინ იხილოს უფალი, და უფროჲს ხოლო იყოფვოდინ სიყუარული თქუენ შორის. მოიჴსენეთ ვითარ იგი ეტყოდა უფალი მოწაფეთა თჳსთა, ვითარმედ "ამით უწყოდიან ყოველთა ვითარმედ მოწაფენი ჩემნი ხართ უკუეთუ იყუარებოდეთ ურთიერთას". ხოლო მე ვითარცა იგი მოციქული იტყჳს: "აჰა ესერა შევიწირვი და ჟამი მოქცევისა ჩემისაჲ მოახლებულ არს", რამეთუ უფალი მეჩუენა მე და მაუწყა განსლვაჲ ჩემი ამიერ სოფლით". ამ სიტყვების თქმიდან ათი დღის შემდეგ, როდესაც სამწუხრო ლოცვის შემდეგ მოწაფეები კვლავ მასთან შეიკრიბნენ, წმინდანმა ღმერთს მადლობა შესწირა ყველაფრისათვის და სიტყვების – "ჴელთა შენთა უფალო შევჰვედრებ სულსა ჩემსა" – თქმის შემდეგ სული უფალს მიაბარა. ღირსი სვიმეონი 596 წლის 24 მაისს აღესრულა.
სვიმეონ მესვეტე უმცროსი და ქართველები
თავისი უმკაცრესი ღვაწლის გამო ღმერთმა წმინდანს კურნებისა და სასწაულთმოქმედების ნიჭი მიჰმადლა, რის გამოც მისი სამყოფელი მუდამ სავსე იყო სხვადასხვა სულიერი თუ ფიზიკური სენით შეპყრობილი ადამიანებით, რომელთაც სვიმეონი ღვთის შეწევნით ჰკურნავდა. მისი სახელი იმდენად განითქვა, რომ მასთან შორეული ქვეყნებიდანაც კი ჩადიოდნენ დასამოწაფებლად თუ კურნების მისაღებად. მათ შორის ქართველებიც. ქართველების შესახებ ცნობა ეპიზოდური სახით რამდენიმე ადგილას თვით წმინდანის ცხოვრებაშიცაა ასახული: 250px|right|thumb|სვიმეონის სვეტის საძირკველი, თურქეთი
წმინდა სვიმეონის დედის, მართას ცხოვრებიდან ასევე ცნობილია ანტონი ხუცესი, იგივე აბბა ანტონი ქართველი, რომელზეც იმდენად დიდი გავლენა მოახდინა სვიმეონის ცხოვრებამ და ღვაწლმა, რომ წმინდანთან მისული, უკან აღარ დაბრუნდა და მისი მოწაფე გახდა. წლების შემდგომ ანტონი ქართველს წმინდანის კურთხევით სელევკიის ეპისკოპოსად დაასხეს ხელი.
სვიმეონ მესვეტე უმცროსი და საქართველოში მოღვაწე ცამეტი ასურელი მამა
დამატ. იხ. ასურელი მამები
250px|left|thumb|ცამეტი ასურელი მამა სვიმეონ მესვეტე უმცროსი საქართველოსთან სხვა მხრივაც არის დაკავშირებული. ქართული საეკლესიო ტრადიციით, ასურელმა მამებმა - იოანე ზედაზნელმა და მისმა მოწაფეებმა საქართველოში გამომგზავრების წინ, სწორედ ღირსი სვიმეონისგან აიღეს ლოცვა-კურთხევა. წმინდანებს შორის სულიერი ურთიერთობა არც საქართველოში გამომგზავრების შემდეგ გაწყვეტილა. გადმოცემის მიხედვით, წმინდა სვიმეონს ღმრთისაგან წინასწარ ეუწყა საქართველოში მოღვაწე ერთ-ერთი ასურელი მამას - აბიბოსის მოწამეობრივი აღსასრულის შესახებ, რომელიც ნეკრესელ ეპისკოპოსად იყო გამორჩეული, და ეპისტოლე, ევლოგია და კვერთხი გამოუგზავნა წმიდა მამას. სოფელ იალდოს მიღწეულ აბიბოსს ანტიოქიიდან წამოსული მოციქული შემოხვდა და ღირსი სვიმეონის საჩუქარი გადასცა.ეპისტოლემ და ძვირფასმა საჩუქარმა გაახარა და განამტკიცა ტანჯვისთვის განმზადებული წმიდა მღვდელმთავარი.
სვიმეონ საკვირველთმოქმედის გამოსახულებები ქართულ იკონოგრაფიულ ტრადიციაში
სვიმეონ საკვირველმოქმედი უდიდესი პოპულარობით სარგებლობდა საქართველოში, რისი დასტურიც ქართულ ეკლესია-მონასტრებში ფართოდ გავრცელებული მისი იკონოგრაფიული და რელიეფური გამოსახულებებია.
საქართველოში სამი იკონოგრაფიული ვერსიაა დადასტურებული სვიმეონ საკვირველმოქმედის გამოსახვისა:
ა) მაკურთხებელი მარჯვენითა და წიგნით ხელში. ბ) ორანტის პოზაში, ხელებით მკერდთან. გ) ხელებგანპყრობილი, რომლითაც ჯვარცმულ მაცხოვარს ემსგავსება (ოშკი).
რელიეფები სვიმონ მესვეტის გამოსახულებით:
სვიმეონ მესვეტის გამოსახულებანი მონუმენტური კედლის მხატვრობაში:
სქოლიო
კატეგორია:მართლმადიდებელი ეკლესიის წმინდანები
აგალპამპის რაიონი
აგალპამპის რაიონი (Distrito de Agallpampa) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 3 117 მეტრზე. 2007 წლის მონაცემებით, მოსახლეობა 9 631 ადამიანს შეადგენდა, სიმჭიდროვე 37 ადამიანი კმ²-ზე. ფართობი 258.56 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
ვიგა (კატანდუანესი)
ვიგა (ოფიციალურად ვიგის მუნიციპალიტეტი; Bayan ng Viga) ― მეოთხე კლასის მუნიციპალიტეტი კატანდუანესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 22 869 ადამიანს შეადგენს. მოიცავს 31 ბარანგაის.
სქოლიო
კატეგორია:კატანდუანესის მუნიციპალიტეტები
ბაბილინა
ბაბილინა — 1986 წლის ქართული ანიმაციური ფილმი. გადაღებულია სტუდიაში ქართული ფილმი.
სიუჟეტი
ფილმში ასახულია მოხუც ქალბატონ ბაბილინას ცხოვრება, რომელიც დილით ტყეში ჩამოივლის, პატარა ცხოველები შინ მიჰყავს, საღამოს კი მათ მშობლები უკან მიატარებენ.
რესურსები ინტერნეტში
კატეგორია:1986 წლის ფილმები კატეგორია:1986 წლის ანიმაციური ფილმები კატეგორია:ქართული ანიმაციური ფილმები კატეგორია:სსრკ-ის ანიმაციური ფილმები
ფინარფინი
ლეგენდარიუმის ადრეულ ვერსიებში მას ფინროდი ერქვა, ხოლო ძეს – ინგლორ ფელაგუნდი. უფრო გვიანდელ ხელნაწერებში ეს შეიცვალა, მაგრამ ინგლორის ხსენება არ ამოუღიათ, ვინაიდან უფრო გვიანდელ ვერსიაში იგი ინგალაურეს ვარიაციაა (იხ. გილდორ ინგლორიონი).
სქოლიო
Lista Calaquendich
ჩარატის რაიონი
ჩარატის რაიონი (Distrito de Charat) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 2 268 მეტრზე. 2007 წლის მონაცემებით, მოსახლეობა 3 223 ადამიანს შეადგენდა, სიმჭიდროვე 47 ადამიანი კმ²-ზე. ფართობი 68.89 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
ინდოეთის საპარლამენტო არჩევნები (2014)
ინდოეთის საპარლამენტო არჩევნები — მიმდინარეობდა 2014 წლის 7 აპრილიდან 12 მაისამდე. აირჩიეს ლოკ-საბჰის მე-16 მოწვევის დეპუტატები.
ექსპერტების შეფასებით ეროვნული კონგრესის მმართველობის პერიოდში ინდოეთის ეკონომიკა კრიტიკულ სიტუაციაში აღმოჩნდა, რაც კატასტროფული აღმოჩნდა როგორც ქვეყნისათვის ასევე მმართველი ეროვნული კონგრესისათვის.
არჩევნებზე ძირითადი კონკურენტები იყვნენ ეროვნული კონგრესი და სახალხო პარტია. ერთთვიანი არჩევნების შემდეგ 16 მაისს ინდოეთის საარჩევნო კომისიამ გამოაქვეყნა არჩევნების შედეგები, რომლის მიხედვით სახალხო პარტია და მისი მოკავშირეები ლიდერობდნენ 283 საარჩევნო ოლქში, ხოლო ეროვნული კონგრესი - 59-ში. მოქმედმა პრემიერ-მინისტრმა მანმოჰან სინგჰმა ნარენდრა მოდის არჩევნებში გამარჯვება მიულოცა.
რესურსები ინტერნეტში
კატეგორია:არჩევნები ინდოეთში კატეგორია:2014 წლის არჩევნები
Elementary OS
elementary OS — ლინუქსის დისტრიბუტივი, დაფუძნებული უბუნტუზე. იგი იყენებს სამუშაო დაფას, რომელსაც საკუთარი გარსი, Pantheon აქვს და ინტეგრირებულია elementary OS-ის სხვა პროგრამებთან, რომელთა შორის არის სამაგრი, ბრაუზერი Midori და Scratch (მარტივი ტექსტური რედაქტორი). ფანჯრების მენეჯერის სახით გამოიყენება Gala, დაფუძნებული Mutter-ზე.
თავდაპირველად ეს დისტრიბუტივი შეიქმნა, როგორც ვიზუალური თემების და პროგრამების კრებული, განკუთვნილი უბუნტუსთვის. მოგვიანებით იგი ცალკე დისტრიბუტივად გადაამუშავეს. ეფუძნება რა უბუნტუს, იგი თავსებადია მისთვის დაწერილ პროგრამებთან და მათი დაყენებისთვის იყენებს უბუნტუს პროგრამულ ცენტრს. მისი მომხმარებლის გარემო მიზნად ისახავს ახალი მომხმარებლებისთვის ინტუიციურობას, რესურსების დიდი რაოდენობის მოხმარების გარეშე.
დიზაინის ფილოსოფია
პროექტი elementary OS მიზნად ისახავს GNU/ლინუქსის სხვა დისტრიბუტივების პრობლემების გადაწყვეტას, კერძოდ:
მიუხედავად იმისა, რომ არ ეწინააღმდეგება GNU-ს ფილოსოფიას, ეს შეგნებული არჩევანი დიზაინის მხრივ განსხვავდება GNU/ლინუქსის დისტრიბუტივების უმრავლესობის ამოცანებისგან: სამუშაო დაფის გარემოს თავისუფლად მორგებისგან. ამის სანაცვლოდ, elementary OS-ის სამომხმარებლო მოწყობილობის ინტერფეისის წესები ყურადღებას აქცევს სწრაფ სარგებლიანობას სწავლის მშვიდი მრუდით და არა სრულფასოვანი მორგებით. სამი ძირითადი წესი, რომელსაც იყენებს სისტემის დეველოპერი, არის: სიზუსტე, კონფიგურირებისგან თავის არიდება და მინიმალური დოკუმენტაცია.
შექმნის დროიდან, elementary OS-ს წილად ხვდა როგორც მოწონება, ასევე კრიტიკა - დიზაინისთვის რომელიც, ჰგავს OS X-ს და მოხმარების პროცესისთვის.
ინსტალაცია
elementary OS ვრცელდება უფასოდ (სურვილისამებრ, დეველოპერებისთვის თანხის შეწირვის არჩევანით), Live CD/Live USB-ის სახით, რაც მომხმარებლებს საშუალებას აძლევს, სისტემა გამოსცადონ მისი ინსტალირების გარეშე. ინსტალატორი არის Ubiquity, უბუნტუს და დაკავშირებული დისტრიბუტივების სტანდარტი.
0.1 Jupiter
სისტემის პირველი სტაბილური ვერსია იყო Jupiter, გამოქვეყნებული 2011 წლის 31 მარტს და დაფუძნებული უბუნტუ 10.10-ზე. 2012 წლის ოქტომბრის შემდეგ მისი მხარდაჭერა შეწყდა, ამიტომ elementary OS-ის საიტზე სისტემის ინსტალატორი ხელმისაწვდომი არ არის.
0.2 Luna
2012 წლის ნოემბერში გამოვიდა სისტემის ახალი, კოდური სახელის Luna მქონე ვერსია, რომელიც იყენებს Ubuntu 12.04 LTS-ს. მისი მეორე ბეტა ვერსიას გამოვიდა 2013 წლის 6 მაისს, 300-ზე მეტი შეცდომის შესწორებით და რამდენიმე ცვლილებით, როგორიც არის რამდენიმე ლოკალიზაციის და მონიტორის მხარდაჭერა და განახლებული პროგრამული უზრუნველყოფა. 2013 წლის 7 აგვისტოს ოფიციალურ საიტზე გამოჩნდა საათი ათვლით, რომელიც დროს 2013 წლის 10 აგვისტომდე ითვლიდა. elementary OS-ის მეორე სტაბილური ვერსია, Luna, ამავე დღეს გამოვიდა, რასაც ახლდა ოფიციალური საიტის დიზაინის ცვლილებაც.
0.4 Loki
elementary OS 0.4-ის კოდური სახელწოდება იყო "Loki". ეს ვერსია გამოვიდა 2016 წლის 98 სექტემბერს. იგი ეფუძნებოდა Ubuntu-ს ხანგრძლივი მდარდაჭერის მქონე ვერსიაზე, რომელიც წლის დასაწყისში გამოჩნდა და მის განახლებულ ბირთვს (4.4). Loki-ში სისტემური შეტყობინებების სისტემა შეიცვალა და დაემატა სტანდარტული პროგრამების რამდენიმე ახალი ნიმუში.
გალიჩის ტბა
გალიჩის ტბა (Галичское озеро) — ტბა რუსეთში, კოსტრომის ოლქში. ფართობი 75,4 კმ². ოვალური ფორმა აქვს. წაგრძელებულია დასავლეთიდან აღმოსავლეთისაკენ. სიგრძე 17 კმ, სიგანე 6,4 კმ. მაქსიმალური სიღრმე 5 მ-მდე. ნაპირები დაბალია და დაჭაობებული, ფსკერი ლამიანი. არის საპროპელის დიდი მარაგი. ოქტომბრის ბოლოდან აპრილამდე ტბა იყინება. ტბის წყლის დონე 100 მ-მდეა ზღვის დონიდან. გალიჩის ტბა ძირითადად საზრდოობს წვიმისა და მიწისქვეშა წყლებით. აღმოსავლეთ მხარეს ერთვის რამდენიმე პატარა მდინარე, რომელთაგან უდიდესია ჩელსმა და სრედნაია, გამოედიენა კოსტრომის მარცხენა შენაკადი მდინარე ვექსა.
სამხრეთ ნაპირზე მდებარეობს ქალაქი გალიჩი. ტბა მდიდარია თევზით.
რესურსები ინტერნეტში
კატეგორია:კოსტრომის ოლქის ტბები
Fiesta Macarena
Fiesta Macarena — დუეტ Los del Río-ს 1996 წლის ალბომი. იგი გამოსცა ლეიბლმა BMGUSL. ალბომში შეტანილია წარმატებული სინგლი „Macarena“, ხოლო სხვადასხვა გამოცემაში - მისი რემიქსებიც.
სქოლიო
კატეგორია:1996 წლის ალბომები კატეგორია:Los del Río-ს ალბომები
ქალები იაპონიაში
ქალები იაპონიაში — მიუხედავად იმისა, რომ მეორე მსოფლიო ომის შემდეგ იაპონიაში ქალებს და მამაკაცებს თანაბარი კანონიერი უფლებები ჰქონდათ, ქალებისთვის ეკონომიკური პირობები კვლავ გაუწონასწორებელია. დედობისა და სამუშაო ადგილების შეთავსების წახალისების თანამედროვე პოლიტიკის ინიციატივებს არაერთგვაროვანი შედეგი მოჰყვა.
იაპონიაში ქალებმა ხმის მიცემის უფლება 1945 წელს მიიღეს. ბოლო ათწლეულების განმავლობაში იაპონელი ქალების სტატუსი გაუმჯობესდა, დაქორწინებული ქალებისა და დედების ტრადიციული მოლოდინები აღნიშნულია, როგორც სრული ეკონომიკური თანასწორობის ბარიერი. მონარქები მხოლოდ მამრობითი სქესის წარმომადგენლები არიან და პრინცესა უარს ამბობს სამეფო სტატუსზე, როდესაც იგი იქორწინებს უბრალო მოქალაქეზე.
ქცევითი მოლოდინები
1985 წელს იაპონელ დიასახლისებთან ინტერვიუში მკვლევარებმა დაადგინეს, რომ იაპონიაში ქალური ქცევა სოციალურად მოწესრიგებული იყო, მოკრძალებით, თავაზიანობით, შესაბამისობითა და თვითდაჯერებით. მოკრძალება ვრცელდებოდა დუმილის ეფექტურ გამოყენებაზე, როგორც ყოველდღიურ საუბრებში, ასევე საქმიანობაში. სისუფთავე მოიცავდა პირად გარეგნობასა და სუფთა სახლს. თავაზიანობა, კიდევ ერთი თვისება, მოუწოდებდა ქალებს საშინაო როლების მორგებისკენ და სტუმრების გართობისკენ, კერძოდ, ჩაის მომზადება და მირთმევა.
ქალთა პოლიტიკური სტატუსი
ქალებს ხმის მიცემის უფლება 1945 წელს მიეცათ, მეორე მსოფლიო ომში იაპონელების ჩაბარების შემდეგ. იაპონიის ახალმა ფაქტობრივმა მმართველმა, დაგლას მაკართურმა ბრძანა 1946 წლის თებერვალში იაპონიის ახალი კონსტიტუციის შემუშავება. ქვეკომიტეტი, რომელშიც შედიოდა ორი ქალი, ბეატე სიროტა გორდონი და ეკონომისტი ელეონორ ჰედლი, ჩაირიცხნენ და დანიშნეს კონსტიტუციის განყოფილება, რომელიც მიეძღვნა სამოქალაქო უფლებებსა და ქალთა უფლებებს იაპონიაში. ეს მათ საშუალებას აძლევდა, მოეპოვებინათ უფრო მეტი თავისუფლებას, მამაკაცთან თანასწორობა და იაპონიის საზოგადოების მაღალი სტატუსი. ქალთა საგანმანათლებლო დაწესებულებები გახსნა და მოითხოვეს ქალებმა, რომ თანაბარი შრომის ანაზღაურება მიიღონ. 1986 წელს ძალაში შევიდა კანონის თანაბარი დასაქმების შესაძლებლობის შესახებ. იურიდიულად, რჩება რამდენიმე ბარიერი ქალის თანაბარი მონაწილეობისთვის საზოგადოების ცხოვრებაში. ამასთან, სოციალურად მათ სამუშაო ძალაში არ აქვთ შესაძლებლობები ხანგრძლივი სამუშაო საათებისა და მამაკაცების მიერ სამუშაო ადგილზე დომინირების გამო. მარჯვნივ|მინი| 5000 იენის ბანკნოტზე პიონერი ქალი ავტორის [[ჰიგუტი იტიიო|იტიი ჰიგუტის პორტრეტი]] პარლამენტებში ქალთა გლობალური გამოკითხვის შედეგად, იაპონიამ 189 ქვეყანას შორის 123-ე ადგილი დაიკავა. იაპონიის პარლამენტში ქალები იკავებენ ადგილების 10% -ზე ნაკლებს, მიუხედავად მთავრობის მიზნისა, რომ თანამდებობაზე არჩეული პირების 30% უნდა ყოფილიყო ქალი 2020 წლისთვის. პარლამენტის ქვედა პალატაში ქალები მხოლოდ 8% ადგილს იკავებენ, ხოლო 19% ზედა პალატაში. მერების 1% -ზე ნაკლები ქალი იყო.
ჯანმრთელობა
87 წლის ასაკში, იაპონელი ქალების სიცოცხლის ხანგრძლივობა ყველაზე გრძელია, ვიდრე მსოფლიოს სხვა ქვეყნებში.
აბორტი იაპონიაში ლეგალურია გარკვეული შეზღუდვების საფუძველზე.
ოჯახური ძალადობა
იაპონიაში ტრადიციულად საშინაო დავა განიხილებოდა როგორც ქალი პარტნიორის დაუდევრობის ან ცუდი მხარდაჭერით გამოწვეული შედეგი. ამრიგად, პარტნიორის აფეთქება შეიძლება სირცხვილის მიზეზი გახდეს ცოლისთვის ან დედისთვის, ვისზეც უნდა იზრუნონ. იმის გამო, რომ ქალთა შეურაცხყოფა საზიანო იქნებოდა ოჯახისთვის, იშვიათია იურიდიული, სამედიცინო და სოციალური ჩარევა საშინაო დავაში.
სექსუალური ტრეფიკინგი
იაპონელი და უცხოელი ქალები და გოგონები იაპონიაში სექსუალური ტრეფიკინგის მსხვერპლნი ხდებიან. ისინი გააუპატიურეს ბორდლებში და სხვა ადგილებში და განიცდიან ფიზიკურ და ფსიქოლოგიურ ტრავმას. იაპონიის სექს-ტრეფიკინგის საწინააღმდეგო კანონმდებლობა და კანონები გააკრიტიკეს არსებობის გამო.
კონტრაცეფცია და სექსუალობა
იაპონიაში კონტრაცეპტული აბები ლეგალიზებულია 1999 წლიდან. მისი გამოყენება ჯერ კიდევ დაბალია, ბევრ წყვილს პრეზერვატივი ურჩევნია. იაპონიაში სექსუალობა განვითარდა აზიისგან დამოუკიდებლად და იაპონიამ არ მიიღო კონფუციანური შეხედულება ქორწინების შესახებ, რომელშიც უწმინდესობა ძალიან ფასობს. ამასთან, იაპონიაში ქორწინების გარეშე შვილის გაჩენა იშვიათია.
გურ-ემირი
გურ-ემირი (Go'ri Amir) — შუა საუკუნეების არქიტექტურული ძეგლია შუა აზიაში, თემურლენგისა და მისი ოჯახის, თემურიდების საგვარეულო მავზოლეუმი სამარყანდში, უზბეკეთი.
ისტორია
თემურისა და მისი მემკვიდრეების საგვარეულო სამარხი აღმართეს 1404 წელს ქალაქის სამხრეთ-დასავლეთ ნაწილში. მოზაიკა, რომელიც შესრულებულია ნათელი და მუქი ცისფერი მოჭიქული აგურით, ამშვენებს კედელსა და გუმბათის ყელს. მოზაიკის გეომეტრიული ფიგურები ნათელ ფერებშია წარმოდგენილი. 1420-იან წლებში, უღულ–ბეგის დროს მავზოლეუმი გააფართოეს.
ცენტრალური აზიის ხუროთმოძღვრების ეს შედევრი მთავარ ადგილს იკავებს ისლამური არქიტექტურის მსოფლიო ისტორიაში. თემურიდების განსასვენებელმა (ასე ეწოდება 2009 წლიდან) უდიდესი გავლენა იქონია მის შემდეგ აგებულ დიდი მოგოლების ეპოქის ისეთ მავზოლეუმებზე, როგორიცაა ჰუმაუნის აკლდამა დელიში და თაჯ-მაჰალის მავზოლეუმი აგრაში, რომლებიც ააშენეს თემურის მემკვიდრეებმა და რომელთა წარმომადგენლებიც ამ პერიოდისთვის მართავდნენ ჩრდილოეთ ინდოეთს.
ძეგლს რესტავრაცია ჩაუტარდა 1950-იან წლებში და 1967 წელს.
მშენებლობა
left|thumb|220px|გურ-ემირი 1870 წლის ფოტოზე მავზოლეუმის მშენებლობა დაიწყო 1403 წელს და დაკავშირებული იყო მუჰამედ სულთნის, ტახტის მემკვიდრისა და თემურლენგის საყვარელი შვილიშვილის მოულოდნელ გარდაცვალებასთან. მისი მშენებლობა დაასრულა თემურლენგის მეორე შვილიშვილმა ულუღ ბეგმა.
თემურლენგის მმართველობის პერიოდში მავზოლეუმი გახდა თემურიდების საგვარეულო აკლდამა. ამ არქიტექტურულ ანსამბლში მდებარეობს თავად თემურის და მისი შვილების შაჰრუჰისა და მირან-შაჰის, ასევე შვილიშვილების ულუღ ბეგისა და მუჰამედ სულთნის და თემურის მრჩევლის მირ საიდ ბარაკას საფლავები. მავზოლეუმში ასევე დაკრძალული არის აბუ საიდი თემურიდის შვილი და უზბეკეთის ულუსის მმართველის აბულხაირ-ხანი შვილიშვილი გოგოს, ხან-ხადე ბეგიმის მხრიდან - სულთანი მუჰამადი.
მავზოლეუმი ააშენეს შუა საუკუნეების ქალაქის სამხრეთ-აღმოსვლეთ ნაწილში. ულუღ ბეგის მმართველობის პერიოდში თემურლენგის საფლავზე დადგეს ლეგენდარული ნეფრიტის საფლავის ქვა.
რესტავრაცია
1916 წელს გადააკეთეს აკლდამა და ხელახლა გაუკეთეს ქვის იატაკი.
1950 წელს გარემონტეს გუმბათი და მოჭიქულობა.
1967 წელს დაიწყო მასშატაბური სარესტავრაციო სამუშაოები კომპლექსის აღსადგენად.
ლეგენდები
1740 წელს სპარსელმა მხედართმთავარმა ნადირ-შაჰმა ტემურლენგის ნეფრიტის საფლავი წაიღო და საკუთარი ტახტის წინ დადო როგორც საფეხური. ამ მომენტიდან ნადირ-შაჰს თავს წარუმატებლობები დაატყდა. მრჩევლები ურჩევდნენ სასწრაფოდ დაებრუნებინა ქვა მავზოლეუმში.
სქოლიო
კატეგორია:სამარყანდის ღირსშესანიშნაობები კატეგორია:უზბეკეთის ისტორია კატეგორია:სამარყანდის მავზოლეუმები კატეგორია:უზბეკეთის არქიტექტურა
ვირაკი (კატანდუანესი)
ვირაკი (ოფიციალურად ვირაკის მუნიციპალიტეტი; Bayan ng Virac) ― პირველი კლასის მუნიციპალიტეტი კატანდუანესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 76 520 ადამიანს შეადგენს. მოიცავს 63 ბარანგაის. კატანდუანესის მასშტაბით ვირაკი პირველ ადგილზეა მოსახლეობსი რაოდენობით, ხოლო მეხუთეზე - ფართობის მიხედვით.
სქოლიო
კატეგორია:კატანდუანესის მუნიციპალიტეტები
ყარალარი (შამქორის რაიონი)
ყარალარი (Qaralar) — სოფელი აზერბაიჯანში, განჯა-ყაზახის რეგიონის  შამქორის რაიონში.
რესურსები ინტერნეტში
კატეგორია:შამქორის რაიონის სოფლები
უარანჩალის რაიონი
უარანჩალის რაიონი (Distrito de Huaranchal) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 2 180 მეტრზე. 2007 წლის მონაცემებით, მოსახლეობა 5 171 ადამიანს შეადგენდა, სიმჭიდროვე 35 ადამიანი კმ²-ზე. ფართობი 149.65 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
აზერბაიჯანული დამწერლობა
აზერბაიჯანის რესპუბლიკის აზერბაიჯანული ანბანი იყენებს ლათინურ ანბანს აზერბაიჯანულ ენაზე წერისთვის. ეს შეცვალა დამწერლობის წინა ვერსიებს კირილიცას და არაბულ სკრიპტებს.
ირანელი აზერბაიჯანელები იყენებენ პერსო-არაბული სკრიპტს აზერბაიჯანულ ენაზე დასაწერად. მიუხედავად იმისა, რომ უკვე რამდენიმე სტანდარტიზაციის ძალისხმევის, ორთოგრაფიის და კომპლექტური წერილები გამოიყენება ამისთვის, განსხვავდება ირანის აზერბაიჯანელ მწერლებს შორის დამწერლობაც, მინიმუმ ორ ძირითად მწერლებს შორის, ორთოგრაფია გამოიყენება ბეჰზად ბეჰზადის მიერ ჟურნალ „Azari“-ში და ორთოგრაფია გამოყენებული ჟურნალ „Varliq“-ში (ორივე გამოქვეყნებულია თეირანში).
რუსეთში კირილიცა დღემდე გამოიყენება.
ისტორია და განვითარება
მეცხრამეტე საუკუნიდან იყო ძალისხმევა ზოგიერთი ინტელექტუალის მხრიდან, მაგალითად მირზა ფათალი ახუნდოვის და მამედ აღა შაჰტახტინსკის მხრიდან, რომ შეეცვალათ არაბული დამწერლობა და შეექმნათ ლათინური ანბანი აზერბაიჯანული ენისთვის. 1922 წელს, შეიქმნა ლათინური ანბანი „Yeni türk əlifba komitəsi“ (ახალი თურქული ანბანის კომიტეტი; Јени түрк əлифба комитəси) მიერ, ბაქოში. 1929 წელს, დაინერგა ერთიანი თურქული ანბანი, რომელიც შეცვალა იმ დროინდელი არაბული დამწერლობა. 1939 წელს, რადგან იოსებ სტალინს სურდა გაეწყვეტა ურთიერთობა თურქეთის რესპუბლიკასა და საბჭოთა კავშირში მცხოვრებ თურქ ხალხებს შორის, ის გამოაცხადა, რომ შეიძლება გამოყენებული იყოს მხოლოდ კირილიცა. როდესაც საბჭოთა კავშირი დაიშალა და აზერბაიჯანმა მოიპოვა დამოუკიდებლობა, პარლამენტში ერთ-ერთი პირველი კანონი შეეხებოდა ახალი ლათინური ანბანის გამოყენებას.
აზერბაიჯანული ანბანი და თურქული ანბანი იგივეა, გარდა Әə, Xx და QQ ასოიანი ხმების გამოკლებით, რომელიც არ არსებობს, როგორც ცალკე ფონემები თურქულ ანბანში. ისტორიულ ლათინურთან შედარებით: Ğğ შეცვალა ისტორიული Ƣƣ (რომელიც იყო წარმოდგენილი კირილიცაში ხმიანი Ғғ); უპუნქტირო Iı (ასევე გამოიყენება თურქულშიც) შეცვალა ისტორიული რბილი ნიშანი; პუნქტირიანი İi (ასევე გამოიყენება თურქულშიც) შეცვალა ისტორიული რბილი პუნქტირიანი İi; Jj შეცვალა ისტორიული Ƶƶ; Öö შეცვალა ისტორიული Ɵɵ; Üü შეცვალა ისტორიული Yy; და Yy შეცვალა ისტორიული Jj.
შედარება
ეს განყოფილება შეიცავს აზერბაიჯანის ჰიმნს, სადაც შედარებულია: ლათინური, კირილიცა, „Jaꞑalif“ და პერსო-არაბულ დამწერლობა.
ტრანსლიტერაცია
არაბულ, ლათინურ და კირილიცას აქვთ ასოების დამწერლობის განსხვავებული თანმიმდევრობა. ქვემოთ მოცემული ცხრილი მოყვანილია უახლესი ლათინური ანბანის მიხედვით:
1 - დასაწყისში სიტყვაა და შემდეგ ხმოვანი
აზერბაიჯანელი პერსო-არაბული ანბანი ასევე შეიცავს ასო ڭ. თავდაპირველად ڭ იდგა ხმა [ŋ], რომელიც შემდეგ შეუერთდა [n]. პირველადი ვერსიით, აზერბაიჯანული ლათინური ანბანი შეიცავდა ასო Ꞑꞑ, რომელიც გამოაკლდა 1938 წელს. ასო Цц, რომელიც განკუთვნილია ხმა [ts]-თვის ნასესხ სიტყვაში, იყო გამოყენებული აზერბაიჯანულ ანბანში 1951 წლამდე, აზერბაიჯანულში ხმა [ts] ზოგადად ხდება [s].
სქოლიო
კატეგორია:აზერბაიჯანული ენა კატეგორია:ლათინური დამწერლობები კატეგორია:კირილური დამწერლობები
ცირცე (აიეტის ასული)
ცირცე, ცირცეა II — ძველი კოლხეთის მეფის, აიეტის და ქალღმერთ ჰეკატეს ასული. ეგიალის, აფსირტეს, მედეას და ქალკიოპეს და. სკვითის ანუ სარმატიის მეფის მეუღლე.
სქოლიო
კატეგორია: ბერძნული მითოლოგია
სატანას სოკო
სატანას სოკო (Rubroboletus satanas; 2014 წლამდე Boletus satanas) — სოკოს სახეობა ბოლეტუსისებრთა ოჯახისა, რომლის გავრცელების არეალი მოიცავს ევროპასა და აზიას.
ძლიერ შხამიანი სოკოა, რომელიც იწვევს საჭმლის მომნელებელი სისტემის მოშლას, მათ შორის, ფაღარათს, გულისრევას, ძლიერ პირღებინებას. იზრდება ნათელ ფოთლოვან ტყეებში მუხასთან, წიფელთან, რცხილასთან, თხილთან, წაბლთან, ცაცხვთან, რომლებთანაც ერთად მიკორიზას წარმოქმნის.
სატანას სოკო აღწერა გერმანელმა მიკოლოგმა ჰარალდ ოთმარ ლენცმა 1831 წელს, რომელმაც მისცა მას ავისმომასწავლებელი სახელი. 2014 წელს სატანას სოკო გადატანილი იქნა რუბრობოლეტუსის გვარში.
სამეცნიერო სინონიმები:
აღწერა
ქუდის დიამეტრი 8-25 სმ (30 სმ-მდე) აღწევს. ქუდს ნახევრადსფეროსებრი და მომრგვალო-ბალიშისებრი ფორმა აქვს, ხორცოვანია, მოთეთრო, მონაცისფრო, ტალახისფერ-მონაცისფრო, ზეთისხილისფერ-მონაცისფრო, ზოგჯერ მოყვითალო და ჟანგმიწა ელფერით, ზოგჯერ მომწვანო ან მოყვითალო-მოვარდისფრო ჩანაცვლებით.
რბილობი თეთრი ან მოყვითალოა. გაჭრისას ლურჯდება ან წითლად იღებება. ფეხში მოწითალოა. ნორჩობაში ახასიათებს სუსტად გამოხატული სუნი, ხოლო სიმწიფეში ან დიდხნიანი შენახვის შემთხვევაში ლეშის ან დამპალი ხახვის სუნი.
მილაკოვანი შრე მოყვითალოა, მოგვაინებით ზეთისხილისფერ-ყვითელი, მომწვანო-ყვითელი, ფორები წვრილი, მოყვითალო, მოგვიანებით ნარინჯისფერი, კარმინისფერ-წითელი, წითელ-ზეთისხილისფერი ან მურა-წითელი. ხელის დაჭერისას ლურჯდება.
ფეხის სიმაღლე 5-15 სმ აღწევს, ხოლო სისქეში 3-10 სმ-ს; ჯერ კვერცხისებრი ან სფეროსებრია, შემდეგ კასრისებრი და სხვა ფორმის, მკვრივია, ზედა მხარეს მოყვითალო-წითელია, შუაში — კარმინისფერ-წითელი ან ნარინჯისფერ-წითელი, ძირისკენ — მომურო-ყვითელი. ქუდისკენ ახასიათებს, წითელი, მომრგვალო ყულფებიანი ბადე.
სპორული ფხვნილი ზეთისხილისფერი ან მოყავისფრო-ზეთისხილისფერია. სპორების ზომებია 11-15×4-7 მკმ.
გავრცელება და ეკოლოგია
სატანას სოკო გვხვდება ნათელ ფოთლოვან ტყეებში მუხასთან, წიფელთან, რცხილასთან, თხილთან, წაბლთან, ცაცხვთან, რომლებთანაც ერთად მიკორიზას წარმოქმნის, დიდწილად, კირქვიან ნიადაგზე. სითბოსმოყვარულია.
სატანას სოკო გავრცელებულია ახლო აღმოსავლეთში, კავკასიაში, რუსეთის ევროპული ნაწილის სამხრეთ ნაწილში, სამხრეთ ევროპაში. სატანას სოკო გვხვდება საქართველოშიც, თუმცა ჩვენში საჭმელად არ ხმარობენ. სატანას სოკო შესულია პოლონეთის, ავსტრიის, ბელგიის, ჩეხეთის, გერმანიის, დანიის, სლოვაკეთის, ფინეთის, ნიდერლანდების, შვედეთის, ესტონეთისა და ინგლისის გადაშენების პირას მყოფი სახეობების ნუსხაში.
სეზონი — ივნისი-სექტემბერი.
ტოქსიკურობა
სატანას სოკო შხამიანია, როგორც უმი ისე მომზადებული. იწვევს საჭმლის მომნელებელი სისტემის მოშლას, მათ შორის, ფაღარათს, გულისრევას, ძლიერ პირღებინებას, რომელიც შეიძლება გაგრძელდეს 6 საათი. დამახასიათებელია ნერვული სისტემის, ელენთისა და ღვიძლის სერიოზული ტოქსიკური დაზიანება. დაუმუშავებელი სოკოს მიღების შედეგად ვითარდება უწყვეტი პირღებინება. აგრეთვე, ადამიანს შეიძლება განუვითარდეს ცნობიერების დაბურდულობა, კიდურების პარალიჩი, თავის ტკივილი. სოკოთი გარდაცვალების არც ერთი შემთხვევა არ არის დაფიქსირებული.
საკვებად გამოყენება
ამას გარდა, ცნობილია, რომ სან-ფრანცისკოს უბის არეალის ფარგლებში სატანას სოკოს მიირთმევენ რეგულარულად რაიმე სახის გართულებების გარეშე. თუმცა, სოკო, რომელსაც ამ რეგიონში მოიხმარენ, შესაძლოა შეცდომით იყოს იდენტიფიცირებული როგორც სატანას სოკო. ძველ მიკოლოგიურ ლიტერატურაში იგი სასიკვდილოდ შხამიან სოკოდაა მოხსენიებული.
სქოლიო
კატეგორია:ბოლეტუსისებრნი კატეგორია:შხამიანი სოკოები
მოკლედინგა ჩვეულებრივი დელფინი
მოკლედინგა ჩვეულებრივი დელფინი (Delphinus delphis) — ძუძუმწოვარი ცხოველი დელფინისებრთა ოჯახისა. მისი სხეულის სიგრძე 2,5 მ აღწევს, წონა 60-იდან 75 კგ-მდე. ზურგი შავი ან მოყავისფროა, მუცელი ღია ფერისაა. გვერდებზე ზოლები გასდევს, რომელიც ღია-მოყვითალოდან ნაცრისფერში გადადის. ვიწრო და გრძელი დინგი აქვს, წვრილი კბილები. ფართოდ არის გავრცელებული თბილი და ზომიერი სარტყლის ზღვებში. მოკლედინგა ჩვეულებრივი დელფინი — ღია ზღვის მობინადრეა. ძირითადად იკვებება წვრილი თევზებით, ჯოგებად ცხოვრობს. შავ ზღვაში შეწყვილება ხდება ივლის-აგვისტოში. მაკეობა გრძელდება 10-11 თვე. ჩვეულებრივ, დედალი შობს ერთ ნაშიერს, რომლის სხეულის სიგრძეა დაახლოებით 90 სმ. მოკლედინგა ჩვეულებრივი დელფინი რეწვის ობიექტია; გამოიყენება მისი ქონი და ტყავი.
რესურსები ინტერნეტში
კატეგორია:დელფინისებრნი
თეჟარუიქი
თეჟარუიქი (Թեժառույք) — XII საუკუნის ფორტიფიცირებული ქართული მონასტერი სოფელ მეღრაძორის სამხრეთ-დასავლეთით, კოტაიქის პროვინციაში, თანამედროვე სომხეთის ტერიტორიაზე. მდებარეობს ტყით შემოსილ მაღლობზე. აიგო ივანე მხარგრძელის განკარგულებით, 1196-1199 წლებში. ტაძარში არის ივანეს ყმა ბუბასა და მისი მემკვიდრეების საგვარეულო საძვალე.
არქიტექტურა
დიდი ზომის ქართული ასომთავრული წარწერები არის გამოკვეთილი ტაძრის მთელ სიგრძეზე, სახურავის შვერილების შემკობილობის ქვეშ.
ეკლესიის გარშემო, კვლავაც ეტყობა სხვა სამონასტრო შენობების არსებობის კვალი. ბაზილიკიდან რამდენიმე მეტრში შემორჩენილია პატარა სამლოცველოს დაბალი კედლები. შენობა მოიცავდა ერთ ოთახსა და აფსიდას. მიმდინარეობს არქეოლოგიური გათხრები (2014 წლის ოქტომბრის მონაცემით). ადგილზე ხდება ნიადაგის მოშორება, რათა გამოჩნდეს საძირკველი. ამ ბოლო წლებში, მთავარი ეკლესიის ფასადი და ინტერიერი ძლიერ არის ვანდალიზებული გრაფიტის საღებავით.
სქოლიო
კატეგორია:ქართული ეკლესია-მონასტრები სომხეთში კატეგორია:ქართული არქიტექტურული ძეგლები საზღვარგარეთ
ევროპის საფეხბურთო ჩემპიონატი 2004: ჯგუფი D
ევროპის საფეხბურთო ჩემპიონატი: ჯგუფი D — ევროპის საფეხბურთო ჩემპიონატი 2004-ის ფინალური ეტაპის ერთ-ერთი ჯგუფი. მატჩები დაიწყო 15 ივნისს და დასრულდა 23 ივნისს. ჯგუფში გამოდიოდნენ გერმანიის, ნიდერლანდების, ჩეხეთისა და ლატვიის ნაკრები გუნდები.
ჩეხეთმა, როგორც გამარჯვებულმა, და ნიდერლანდებმა, როგორც მეორეადგილოსანმა, გადალახეს ჯგუფური ეტაპი და ასპარეზობა გააგრძელეს მეოთხედფინალებში.
ცხრილი
მატჩები ნაჩვენებია ადგილობრივი დროით (UTC+1)
რესურსები ინტერნეტში
ჯგუფი D
თამარ დიასამიძე
თამარ დიასამიძე (ბავშვობაში ქრისტინე) იყო მესხი დიდებულის, შერმაზან დიასამიძის და მისი ცოლის, ანას შვილი. XVI საუკუნის 70-80-იანი წლების მიჯნაზე თამარმა იქორწინა იმერეთის მეფე გიორგი II-ზე და გახდა იმერეთის დედოფალი. მას ეყოლა სამი შვილი: ალექსანდრე, როსტომი და მამია. სამივე მცირეწლოვნობაში გარდაიცვალა.
ლიტერატურა
კატეგორია:დაბადებული 1531 კატეგორია:გარდაცვლილი 1585 კატეგორია:იმერეთის დედოფლები
უკრაინის საპრეზიდენტო არჩევნები (2019)
უკრაინის საპრეზიდენტო არჩევნები — უკრაინის პრეზიდენტის არჩევნები. უმაღლესი რადის გადაწყვეტილებით, გაიმართა 2019 წლის 31 მარტს. სახელმწიფოს მეთაური პირდაპირი არჩევის წესით, ფარული კენჭისყრის საშუალებით აირჩევა 5 წლის ვადით. უკრაინის ცენტრალური საარჩევნო კომისიის შეფასებით, ხარჯების მოცულობა 1,95 მლრდ გრივნას შეადგენს (1,33 მლრდ — პირველი ტური, 618 მლნ — მეორე ტური).
საერთო ჯამში, საარჩევნო ბიულეტენზე წარმოდგენილი იყო 39 კანდიდატი. 2019 წლის 9 თებერვლის მონაცემებით, რეგისტრაციის პერიოდის ამოწურვის შემდეგ 44 კანდიდატი იყო დარეგისტრირებული არჩევნებისათვის. 7 მარტისათვის 5-მა კანდიდატმა უარი განაცხადა მონაწილეობის მიღებაზე. 7 მარტი იყო ბოლო დღე, როდესაც კანიდატებს შეეძლოთ უარი ეთქვათ არჩევნებში მონაწილეობაზე. ერთ-ერთმა კანდიდატმა 16 მარტს თქვა უარი და იულია ტიმოშენკოს დაუჭირა მხარი, თუმცა წესების გამო იგი მაინც იყო წარმოდგენილი ბიულეტენზე.
არჩევნებზე ხმის მიცემის უფლება ჰქონდა 34 544 993 ადამიანს. ამომრჩეველთა დაახლოებით 12%-ს არ ჰქონდა საშუალება მიეღო მონაწილეობა კენჭისყრაში, რადგან 2014 წლის შემდეგ რუსეთის ფედერაციის მიერ ყირიმი არის ანექსირებული, ხოლო დონეცკისა და ლუგანსკის ოლქები — ოკუპირებული.
არჩევნების მონიტორინგის მიზნით, საერთო ჯამში ოფიციალურად დარეგისტრირებული იყო 2 344 საერთაშორისო დამკვირვებელი 17 ქვეყნიდან და 19 ორგანიზაციიდან. დამკვირვებელთა რანგი დარეგისტრირდა რეკორდული რაოდენობის უკრაინის არასამთავრობო ორგანიზაცია, რომელთა რიცხვიც 139-ს შეადგენდა.
პირველი ტურის მონაცემებით, ვოლოდიმირ ზელენსკიმ 30,24% მიიღო, პეტრო პოროშენკომ — 15,95%. უკრაინის საპრეზიდენტო არჩევნების მეორე ტური 21 აპრილს გაიმართა, სადაც ზელენსკიმ ხმების 73%-ზე მეტი მიიღო და გახდა უკრაინის პრეზიდენტი. მან თანამდებობა ოფიციალურად 31 მაისს დაიკავა.
გრიფინები (სეზონი 1)
ანიმაციური ტელესერიალ „გრიფინების“ პირველი სეზონი გადაიცემოდა ტელეარხ Fox-ის ეთერში 1999 წლის 31 იანვრიდან 16 მაისამდე. ის შედგება 7 ეპიზოდისგან. სიუჟეტის ცენტრში არის გრიფინების ოჯახი: პიტერი, (მამა), ლოისი (დედა), მეგი (ქალიშვილი), კრისი (ვაჟიშვილი), სტიუ (ვაჟიშვილი) და ანთროპომორფული ძაღლი ბრაიანი. ოჯახის ყველა წევრი ცხოვრობს გამოგონილ ქალაქ კუაჰოგში. პერსონაჟებს ახმოვანებენ მსახიობები: სეთ მაკფარლეინი, ალექს ბორშტეინი, სეთ გრინი, ლეისი ჩემბერტი, ხოლო სეზონის აღმასრულებელ პროდიუსერებად გვევლინებიან დეივიდ ცუკერმანი და სეთ მაკფარლეინი.
სერიალის პირველი ეპიზოდის პრემიერა შედგა 1999 წლის 31 იანვარს და ჰყავდა დაახლოებით 22.01 მილიონი მაყურებელი. სეზონმა დაიმსახურა უამრავი შექება კრიტიკოსებისგან. საიტ IGN-მა ბრაიანი და ეპიზოდი „I Never Met the Dead Man“ დაასახელა სეზონის შესანიშნავ მოვლენად. თუმცა ზოგიერთმა მიმოხილველმა უარყოფითი შეფასება მიანიჭა პროექტს.
სეთ მაკფარლეინმა სერიალის შექმნაზე ჯერ კიდევ 1995 წელს ჩაიფიქრა, მაშინ როდესაც სწავლობდა ანიმაციას როდ-აილენდის დიზაინის სკოლაში. აქ მან შეიმუშავა სადიპლომო ნამუშევარი ლარის ცხოვრება, რის შედეგადაც კომპანია Hanna-Barbera-მ მაკფარლეინი სამსახურში აიყვანა. ერთი წლის შემდეგ სეთმა შექმნა ლარის გაგრძელება, ლარი და სტიუ, რომლის მთავარი პერსონაჟები არიან შუა ხნის მამაკაცი ლარი და მისი ინტელექტუალი ძაღლი სტივი. ტრანსლაცია შედგა 1997 წელს Cartoon Network-ის მეშვეობით. მას შემდეგ რაც Fox-ის აღმასრულებლებმა იხილეს ლარი, სეთთან გააფორმეს კონტრაქტი, რომ შეექმნა ლარის პერსონაჟებზე დაფუძნებული სერიალი სახელწოდებით გრიფინები. პროექტზე მუშაობისას, ლარი და მისი ძაღლი ნელ-ნელა გადაიქცნენ პიტერად და ბრაიანად. სერიის დანარჩენი პერსონაჟები დაემატა ცოტა მოგვიანებით.
სქოლიო
კატეგორია:გრიფინების (სეზონი 1) ეპიზოდები კატეგორია:გრიფინების სეზონები
სოფია მაგდალენა დანიელი
სოფია მაგდალენა დანიელი (Sophie Magdalene af Danmark, Sofia Magdalena av Danmark; დ. 3 ივლისი, 1746 — გ. 21 აგვისტო, 1813) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ V-ისა და დედოფალ ლუიზა ბრიტანელის უფროსი ქალიშვილი. შვედეთის დედოფალი 1771-92 წლებში როგორც გუსტავ III-ის მეუღლე. გუსტავ IV ადოლფის დედა.
ადრეული წლები
1743 წელს მამამისი შვედეთის ტახტის ერთ-ერთ კანდიდატად მოიაზრებოდა, თუმცა მეფე მისი მოსისხლე მტერი ადოლფ ფრედერიკ ჰოლშტაინ-გოტორპელი გახდა. დანიასა და შვედეთს შორის ურთიერთობა 1750 წლიდან გაუმჯობესდა. შემდგომში მათი მეგობრობის გაძლიერების მიზნით, 1751 წელს, 5 წლის სოფია მაგდალენა დანიშნეს შვედეთის კრონპრინც გუსტავზე. ეს ქორწინება შვედეთის პარლამენტმა დაგეგმა და არა სამეფო ოჯახმა. აღსანიშნავია, რომ ამ ქორწილს დიდად ეწინააღმდეგებოდა გუსტავის დედაც, დედოფალი ლუიზა ულრიკა პრუსიელი, რომელიც თავისი ვაჟის საცოლედ ფილიპინა ბრანდენბურგ-შვედიტელს ამჯობინებდა.
მიუხედავად ყველაფრისა, სოფია მაგდალენა შვედეთის მომავალ დედოფლად იქცა, რის გამოც ბებიამისის, სოფია მაგდალენა ბრანდენბურგ-კულმბახელისაგან მკაცრ აღზრდას იღებდა. 1766 წლის 1 ოქტომბერს, კრისტიანსბორგის სასახლეში შედგა სოფია მაგდალენა დანიელისა და გუსტავ შვედის ქორწინება. პატარძალი შვედეთში ამავე წლის 4 ნოემბერს ჩავიდა.
ქორწინება
გუსტავისა და მარია მაგდალინას პოლიტიკურად განსაზღვრული ქორწინება უბედური აღმოჩნდა. სოფია მაგდალინა მშვიდი და გონებაგახსნილი გოგონა იყო და შვედეთის აღვირახსნილ სამეფო კარზე ადაპტირება გაუჭირდა. იგი სათანადოდ ასრულებდა თავის, როგორც კრონპრინცესას ყველა მოვალეობას. მას, სტოკჰოლმის ხმაურიან კარზე გაძლებაში მისი მშვიდი, დანიელი მეგობრები ეხმარებოდნენ, რომელთა შორისაც იყო მისი გამზრდელი ძიძა, ინგრიდ მარია ვენერი. მარჯვნივ|მინი|335x335პქ|დედოფალი სოფია მაგდალენა 1775 წელს მის უბედურებას ემატებოდა მისი დედამთილიც, დედოფალი ლუიზა ულრიკა პრუსიელი, რომელიც მას პირველი ათი წლის მანძილზე საერთოდ აიგნორებდა. პატარძლის მცირეწლოვანების გამო, თავდაპირველად ქორწინების კონსუმირება ვერ მოხერხდა, თუმცა როდესაც გუსტავ III-მ ეს სცადა, მას მამისაგან თანდაყოლილი მანკი ჰქონდა, რის გამოც საქმეში სხვების დახმარება გახდა საჭირო.
სოფია მაგდალენა 1771 წელს შვედეთის დედოფალი გახდა, რამაც მისი მდგომარეობა მხოლოდ გააუარესა. როგორც აღმოჩნდა, სოფია მაგდალენასთან პირველი სქესობრივი კავშირის დამყარების მცდელობისას, გუსტავმა არ იცოდა რა უნდა გაეკეთებინა, ამიტომაც დახმარება თავის მეგობარ ფრედერიკ მიუნკს სთხოვა, რომელმაც მას ქალწულობა დააკარგვინა. სოფია მაგდალენამ ამ მოვლენიდან ცხრა თვეში პირველი ვაჟი გააჩინა, რის გამოც დადიოდა ჭორები, რომ ტახტის მემკვიდრე მიუნკის ვაჟი იყო და არა გუსტავის. ამ ჭორების გავრცელებას ხელს ლუიზა ულრიკაც უწყობდა, მაგრამ თავად გუსტავ III-მ ბავშვი თავის შვილად გამოაცხადა, რადგან იმ ღამით მასაც ჰქონდა სქესობრივი კავშირი დედოფალთან. ამის გამო, გუსტავ ადოლფი ყველა ოფიციალურ დოკუმენტსა თუ გენეოლოგიურ ხეზე გუსტავ III-ის შვილადაა მოხსენიებული.
მათი ოჯახური მდგომარეობა 1775-85 წლებში გაუმჯობესდა, თუმცა მალევე დაირღვა. გუსტავ III 1792 წელს მოკლეს, რის გამოც ტახტზე მათი ვაჟი გუსტავ IV ადოლფი ავიდა.
უკანასკნელი წლები
დედოფალი სოფია მაგდალენა დანიელი გარდაიცვალა 1813 წლის 21 აგვისტოს, 67 წლის ასაკში, ულრიკსდატის სასახლეში. იგი დაკრძალეს სტოკჰოლმში, რიდარჰოლმანის ეკლესიაში, მისი ქმრის გვერდით.
ლიტერატურა
კატეგორია:დაბადებული 3 ივლისი კატეგორია:დაბადებული 1746 კატეგორია:გარდაცვლილი 21 აგვისტო კატეგორია:გარდაცვლილი 1813 კატეგორია:ოლდენბურგები კატეგორია:დანიის პრინცესები კატეგორია:ნორვეგიის პრინცესები კატეგორია:შვედეთის დედოფლები
ლორა ბრენიგანი
ლორა ენ ბრენიგანი (Laura Ann Branigan; დ. 3 ივლისი, 1952, ბრიუსტერი, ნიუ-იორკის შტატი — გ. 26 აგვისტო, 2004, ისტ-კუაგი, ნიუ-იორკის შტატი) — ამერიკელი პოპ-მომღერალი. მას ეკუთვნის 1980-იანი წლების რიგი ჰიტები, პირველ რიგში — ბილბორდის სინგლების ჩარტში მე-2 ადგილის მფლობელი „Gloria“ (1982). შემდგომში ჩაწერა ისეთი ჰიტები როგორებიცაა „Solitaire“ (1983), „How Am I Supposed to Live Without You“ (1983), ყველაზე პოპულარული ალბომი „Self Control“ (1984). დროდადრო იღებდნენ ფილმებსა და ტელესერიალებში, 2002 წელს მონაწილეობა მიიღო მიუზიკლში „Love, Janis“, სადაც ჯენის ჯოპლინი განასახიერა. დაამთავრა ნიუ-იორკის დრამატული ხელოვნების აკადემია. ვოკალისტს ჰქონდა ხუთნახევაროქტავიანი დიაპაზონი. გასტროლებს ატარებდა ბეკ-ვოკალისტ ლეონარდ კოენთან ერთად, სანამ 1970-იანი წლების ბოლო სოლოკარიერას არ დაიწყებდა.
გარდაიცვალა ძილის დროს, თავის ტვინის ანევრიზმით, 52 წლის ასაკში. მის ნეშტს კრემაცია ჩაუტარეს და ფერფლი ლონგ-აილენდის სრუტეში მოაბნიეს.
სქოლიო
კატეგორია:დაბადებული 3 ივლისი კატეგორია:დაბადებული 1952 კატეგორია:გარდაცვლილი 26 აგვისტო კატეგორია:გარდაცვლილი 2004 კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი მომღერლები კატეგორია:XX საუკუნის ამერიკელი ქალი მომღერლები კატეგორია:XXI საუკუნის ამერიკელი ქალი მომღერლები კატეგორია:ამერიკის დრამატული ხელოვნების აკადემიის კურსდამთავრებულები კატეგორია:ამერიკელი ქალი პოპ-მომღერლები კატეგორია:ამერიკელი პოპ-მომღერლები კატეგორია:ამერიკელი ქალი კინომსახიობები კატეგორია:ირლანდიელი ამერიკელები კატეგორია:ამერიკელი ქალი თეატრის მსახიობები კატეგორია:ამერიკელი ტელემსახიობი ქალები კატეგორია:Atlantic Records-ის შემსრულებლები კატეგორია:ქალი როკ-მომღერლები
ყარაყოუნლუ (შამქორის რაიონი)
ყარაყოუნლუ  (Qaraqoyunlu) — სოფელი აზერბაიჯანში, განჯა-ყაზახის რეგიონის   შამქორის რაიონში.
სქოლიო
კატეგორია:შამქორის რაიონის სოფლები
თალიში (შამქორის რაიონი)
თალიში  (Talış)— სოფელი აზერბაიჯანში, განჯა-ყაზახის რეგიონის   შამქორის რაიონში.
რესურსები ინტერნეტში
კატეგორია:შამქორის რაიონის სოფლები
ძაღლის გული
ძაღლის გული (Собачье сердце) — მიხეილ ბულგაკოვის მოთხრობა.
ისტორია
დაიწერა 1925 წელს. პირველად გამოქვეყნდა 1968 წელს, ერთდროულად ჟურნალში „ზღვარი“ (ფრანკფურტი) და ალეკ ფლეგონის „სტუდენტში“ (ლონდონი) . 1960-იან წლებში სსრკ-ში სამიზდატის მეშვეობით გავრცელდა.
ოფიციალურად პირველად გამოიცა 1987 წელს, ჟურნალის „ბაირაღი“ (Знамя) მეექვსე ნომერში. . არაერთხელ გამოიცა ხელახლა.
სიუჟეტი
მოსკოვი, 1924 წლის დეკემბერი. გამოჩენილი ქირურგი ფილიპე პრეობრაჟენსკი გაახალგაზრდავების სფეროში ექსპერიმენტებით წარმატებულია. მას ჩაფიქრებული აქვს ძაღლისთვის ადამიანური ჰიპოფიზების და საკვერცხეების გადანერგვის ოპერაცია. საცდელი ცხოველის სახით მან უპატრონო ძაღლი შარიკი შეარჩია. შედეგად შარიკი ადამიანის ფიზიკურ ფორმებს და გარეგნობას იძენს. მაგრამ იგი იქცევა ლოთად და იქცევა უკმეხად - ვინაიდან ასეთი იყო ორგანოების დონორი კლიმ ჩუგუნკინი.
შარიკის ამბავი სამედიცინო წრეებში ვრცელდება, მოგვიანებით ბულვარულ პრესაშიც. პროფესორით აღტაცებულია მრავალი კოლეგა, შარიკს უჩვენებენ სამედიცინო ლექტორიაში, პროფესორის სახლთან დაინტერესებულები იკრიბებიან. ამასობაში შარიკი მოექცევა კომუნისტი აქტივისტ შვონდერის გავლენის ქვეშ, რომელიც მას შთააგონებს, რომ იგი პროლეტარია, რომელიც ბურჟუაზიის (პრეობრაჟენსკის და ასისტენტ ბორმენტალის სახით) წნეხის ქვეშ იმყოფება. იგი შარიკს განაწყობს პროფესორის წინააღმდეგ.
შვონდერი შარიკს პასპორტსაც გადასცემს, პოლიგრაფე პოლიგრაფეს ძე შარიკოვის სახელზე, ამუშავებს უპატრონო ცხოველების დაჭერის სამსახურში და აიძულებს პროფესორს, შარიკი საკუთარ ბინაში ჩაწეროს. შარიკი კარიერაში დიდ წარმატებას აღწევს და სამსახურის უფროსად ინიშნება. შვონდერის გავლენით, კომუნისტური ლიტერატურით შთაგონებული, შარიკი იწყებს პროფესორთან უკმეხ, შინ მოურიდებელ ქცევას და მოსამსახურე ქალზე გადაკიდებას. ბოლოს, იგი პროფესორსა და ექიმ ბორმენტალს დაასმენს. ბორმენტალი მას უბრძანებს, დატოვოს ბინა, თუმცა შარიკი მას ემუქრება რევოლვერით. მისი განიარაღების შემდეგ პრეობრაჟენსკი ატარებს უკუოპერაციას და ადამიან-შარიკს უნერგავს ძაღლის ჰიპოფიზს, რის შემდეგაც უკანასკნელი კარგავს ადამიანის გარეგნობა და ფორმებს და კვლავ ძაღლად იქცევა.
ეკრანიზაციები
არსებობს ფილმის ორი ეკრანიზაციაა. პირველი გამოვიდა იტალიაში, 1976 წელს. პრეობრაჟენსკის როლს მასში მაქს ფონ სიუდოვი ასრულებს, ხოლო შარიკოვს კოკი პონზონი განასახიერებს.
მეორე, უფრო ცნობილი ეკრანიზაციაა 1988 წლის ფილმი, გადაღებული რეჟისორ ვლადიმერ ბორტკოს მიერ. პროფესორის როლს ამ ფილმში ასრულებს ევგენი ევსტიგნეევი, ბორმენტალის - ბორის პლოტნიკოვი, ხოლო შარიკის - ვლადიმერ ტოლოკონიკოვი. შვონდერს განასახიერებს რომან კარცევი.
ფევოს დელივორიასი
ფევოს დელივორიასი (Φοίβος Δεληβοριάς; დ. 29 სექტემბერი, 1973) — ბერძენი როკ-მუსიკოსი, მომღერალი და სიმღრების ავტორი.
კარიერა
ჯერ კიდევ 15 წლის ასაკში 1988 წელს ფლოივოსმა თავისი სიმღერის კასეტა მიუანა მანოს ჰატზიდაკს, რამაც 1 წლის შემდეგ მისი პირველი ალბომის „Η παρέλασι“ გამოსვლა გამოიწვია 1989 წლის ნოემბერში.
მისი უკანასკნელი ალბომი გამოვიდა 2015 წელს, რომელსაც „Καλλιθέα“ ეწოდება.
რესურსები ინტერნეტში
კატეგორია:დაბადებული 29 სექტემბერი კატეგორია:დაბადებული 1973 კატეგორია:ბერძენი მომღერლები
დიპიკა პადუკონე
დიპიკა პადუკონე დაიბადა დანიის დედაქალაქ კოპენჰაგენში, კათოლიკურ ოჯახში. მისი მშობლიური ენაა — კონკანი. როცა დიპიკა იყო 11 თვის, მისი ოჯახი საცხოვრებლად გადავიდა ინდოეთში, კარნატაკას შტატის ქალაქ ბენგალორში.
2015 წელს დიპიკა პადუკონემ შექმნა ფონდი, რომელიც ინდოელებს ეხმარება მიიღონ მეტი ინფორმაცია საკუთარი ემოციური და ფსიქიკური მდგომარეობის შესახებ.
სქოლიო
კატეგორია:ინდოელი მსახიობები კატეგორია:დაბადებული 1986 კატეგორია:დაბადებული 5 იანვარი
Elements Box
Elements Box — მუსიკოს მაიკ ოლდფილდის 4 დისკისგან შემდგარი კრებული. გამოიცა 1993 წელს. კრებული გამოსცა Virgin-მა.
რესურსები ინტერნეტში
კატეგორია:მაიკ ოლდფილდის კომპილაციური ალბომები კატეგორია:1993 წლის კომპილაციური ალბომები კატეგორია:Virgin Records-ის კომპილაციური ალბომები
ლა-კუესტის რაიონი (ოტუსკო)
ლა-კუესტის რაიონი (Distrito de La Cuesta) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 1 874 მეტრზე. 2007 წლის მონაცემებით, მოსახლეობა 726 ადამიანს შეადგენდა, სიმჭიდროვე 18 ადამიანი კმ²-ზე. ფართობი 39.25 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
ყვარლის ცხრაკარას ეკლესია
ყვარლის ცხრაკარას ეკლესია — ეკლესია ყვარლის მუნიციპალიტეტის ტერიტორიაზე, ქალაქ ყვარელში. აგებულია VIII-IX საუკუნეებში.
ეკლესია სამნავიანი ბაზილიკაა. ნაგებია სხვადასხვა ზომის და ფორმის ნატეხი ქვიშაქვით. დახურულია კრამიტით. ტაძარი მინაშენებთან შედარებით ფართო და მაღალია. მას შესასვლელი დასავლეთიდან და სამხრეთიდან აქვს. ორივე კარი გარედან არქიტრავულია, შიგნიდან კი თაღოვანი. ეკლესია განათებულია აღმოსავლეთის მაღალი და ფართო თაღოვანი და სამხრეთის ორი თაღოვანი სარკმლით. აღმოსავლეთით ნახევარწრიული აფსიდაა, რომელიც დარბაზისგან მხრითაა გამოყოფილი და ერთი საფეხურით ამაღლებული. კამარასა და აბსიდის თაღს შორის შუბლია გამოყვანილი. საკურთხევლის სარკმლის ორივე მხარეს თითო სწორკუთხა ნიშია. საკურთხევლის სარკმლის ქვეშ კედელთან აგურით ნაგები გვიანი პერიოდის ტრაპეზია. დასრულებულია კამარით, რომელიც ტაძრის დასავლეთ კედელზე, კარის აქეთ-იქით მიშენებულ პილასტრებზე გადასულ თაღებს ეყრდნობა. ჩრდილოეთ ნაწილში შეკიდული საბჯენი თაღებით გამოყოფილია გეგმით კვადრატული სივრცე, რომელსაც კამარა ხურავს.
2018 წელს ეკლესიას კულტურული მემკვიდრეობის უძრავი ძეგლის სტატუსი მიენიჭა.
სქოლიო
კატეგორია:ყვარლის მუნიციპალიტეტის ტაძრები
ზღვის ღორი
ზღვის ღორი (Phocoena phocoena) — წყლის ძუძუმწოვარი ცხოველი ვეშაპისნაირთა რიგისა. მისი სხეულის სიგრძე 1,8 მ აღწევს, წონა 80 კგ. ზურგი და ფარფლი მუქი ფერისაა, მუცელი თეთრი, გვერდები ნაცრისფერი. გვხვდება წყნარი ოკეანის ჩრდილო ნაწილისა და ჩრდილოეთი ატლანტიკის სანაპირო ზონაში. პატარ-პატარა ჯოგებად ცხოვრობს. ძირითადად იკვებება ჯოგებად მცხოვრები თევზებით, თავფეხიანებითა და მოლუსკებით. შობს ნაშიერს, რომლის სხეულის სიგრძეა დაახლოებით 75 სმ, წონა დაახლოებით 3 კგ. ზღვის ღორს წარსულში ჰქონდა სარეწაო მნიშვნელობა. 1965 წლიდან მასზე რეწვა აკრძალულია.
რესურსები ინტერნეტში
კატეგორია:ზღვის ღორები კატეგორია:საქართველოს წითელ წიგნში შეტანილი ცხოველები
გუსტასიბი
ლიტერატურა
კატეგორია:თბილისის ისტორია
აღმოსავლეთი გასასვლელი
აღმოსავლეთი გასასვლელი, ცუსიმის სრუტე, კრუზენშტერნის გასასვლელი — კორეის სრუტის სამხრეთ-აღმოსავლეთი გასასვლელი კუნძულ ცუსიმას (დასავლეთი), იკისა და ოკინოსიმის კუნძულებს (აღმოსავლეთი) შორის. მინიმალური სიგანე 46 კმ, მინიმალური სიღრმე ფარვატერზე 92 მ. აღმოსავლეთი გასასვლელით ჩინეთის ზღვიდან იაპონიის ზღვაში გადის ცუსიმის მუდმივი თბილი დინება, რომლიც სიჩქარეა 1 კმ/სთ.
ლიტერატურა
კატეგორია:წყნარი ოკეანის სრუტეები კატეგორია:იაპონიის სრუტეები
ელიაძე
საკუთარი სახელი ელიაძე შეიძლება აღნიშნავდეს ერთ-ერთ შემდეგ პიროვნებათაგანს:
ლეიტე
პოლიტიკურად კუნძული ორ პროვინციად იყოფა: ჩრდილოეთ და სამხრეთ ლეიტედ. ტერიტორიულად სამხრეთი ლეიტე კუნძულ პანაონსაც მოიცავს. ლეიტეს ჩრდილოეთით კუნძული-პროვინცია ბილირანი მდებარეობს, რომელიც ლეიტეს ყოფილი ქვეპროვინცია იყო.
ლეიტეს მთავარი ქალაქებია: ტაკლობანი ― კუნძულის აღმოსავლეთ სანაპიროზე, ლეიტეს ყურის ჩრდილო-დასავლეთ კუთხეში, და ორმოკი ― კუნძულის დასავლეთ სანაპიროზე.
ლეიტე ცნობილია ორმოკის მახლობლად მდებარე გეოთერმული ელექტროსადგურებით.
სქოლიო
კატეგორია:ლეიტე კატეგორია:ლეიტეს პროვინციის კუნძულები კატეგორია:სამხრეთ ლეიტეს კუნძულები
ჰაჯიალილარი (გადაბეი)
სქოლიო
კატეგორია:გადაბეის რაიონის სოფლები
იუნესკოს მსოფლიო მემკვიდრეობის ძეგლები სამხრეთ კორეაში
2015 წლის მონაცემებით სამხრეთ კორეაში იუნესკოს მსოფლიო მემკვიდრეობის 12 ძეგლია, რაც საერთო რაოდენობის 1,1 %-ია (სულ 1031). 10 ობიექტი კულტურული კრიტერიუმის მქონეა, ხოლო 1 ბუნებრივი კრიტერიუმის მქონე. ამის გარდა, 2015 წლის მდგომარეობით სამხრეთ კორეაში მდებარეობს 15 მსოფლიოს მემკვიდრეობის კანდიდატი ძეგლი. პირველი ობიექტები მემკვიდრეობის ძეგლთა სიაში მე-149 სესიის დროს შეიტანეს, 1995 წელს.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
სქოლიო
კატეგორია:მსოფლიო მემკვიდრეობის ძეგლები სამხრეთ კორეაში კატეგორია:იუნესკოს მსოფლიო მემკვიდრეობა
ნაგებების კომპლექსი
300px|მინი|ნაგებები ნაგებების კომპლექსი — კომპლექსი ყვარლის მუნიციპალიტეტის ტერიტორიაზე. მდებარეობს ნეკრესის მონასტრის დასავლეთ ნაწილში, ადგილ სამარხების სერზე. კომპლექსის შემადგენლობაში შედის VI საუკუნის სამნავიანი ბაზილიკა და მარანი.
მარანი აღმოაჩინეს არქეოლოგიური გათხრების შედეგად, იგი გეგმით სწორკუთხაა ზომებით 20X20 მეტრი. აქ აღმოჩენილი ინვენტარი ძირითდად კერამიკისაა, რომელიც ზოგჯერ მოჭიქურია. ნაგებობა თარიღდება IV-V საუკუნეებით. მარნის ქვეშ ფენებში აღმოჩენილია ქრისტიანობამდელი სალოცავი, რიტუალური და სამსხვერპლო ორმოებით, რომელიც აღმოჩენილი კერამიკის მიხედვით თარიღდება ძვ. წ. III-II საუკუნეებით.
რესურსები ინტერნეტში
კატეგორია:ყვარლის მუნიციპალიტეტის არქეოლოგიური ძეგლები კატეგორია:ყვარლის მუნიციპალიტეტის ტაძრები
მაჩეს რაიონი
მაჩეს რაიონი (Distrito de Mache) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 3 300 მეტრზე. 2007 წლის მონაცემებით, მოსახლეობა 3 465 ადამიანს შეადგენდა, სიმჭიდროვე 93 ადამიანი კმ²-ზე. ფართობი 37.32 კმ²-ია.